ไฟแนนทูเดย์
โดย...ช.ชดา
11 ม.ค. 2560

โดย...ช.ชดา
ฤชุกร สิริโยธิน รองผู้ว่าการ ด้านเสถียรภาพสถาบันการเงิน ธนาคารแห่งประเทศไทย ยืนยันเป็นมั่นเหมาะว่า การโอนเงินระหว่างบุคคลต่อบุคคลของพร้อมเพย์จะเริ่มภายในไตรมาสแรกปีนี้แน่นอน ถึงกรมสรรพากรจะเริ่มคืนภาษีเงินได้บุคคลธรรมดาผ่านระบบพร้อมเพย์แล้วก็ตาม
การปราบปรามทัวร์ผิดกฎหมายหรือชื่อเดิมคือทัวร์ศูนย์เหรียญ ทำให้นักท่องเที่ยวจีนหายวับไปกับตา ทำให้การท่องเที่ยวแห่งประเทศไทย (ททท.) เตรียมขอคุยกับผู้บริหารเอสเอ็มอีแบงก์ และบรรษัทประกันสินเชื่ออุตสาหกรรมขนาดย่อม (บสย.) หามาตรการช่วยเหลือทางการเงิน อาทิ การปล่อยกู้ดอกเบี้ยต่ำให้ผู้ประกอบการท่องเที่ยว 
กรุงศรี คอนซูมเมอร์ ประกาศแต่งตั้งผู้บริหาร สมหวัง โตรักตระกูล ให้ดำรงตำแหน่งกรรมการผู้จัดการ บริษัท บัตรกรุงศรีอยุธยา มีผลตั้งแต่วันที่ 1 ม.ค.ที่ผ่านมา